﻿ "I fight for my corner, and I leave when the pub closes" Winston Churchill Medier Danmark:





Danske tidsskrifter:





Foreninger:



Norge:



Sverige:



Danmark:Danske tidsskrifter:Foreninger:Norge:Sverige:



Punktnedslag i Deadlines angreb på Tommy Robinson (og Aia Fog): Hvad Steen Nørskov ikke fortalte… I forbindelse med Tommy Robinsons besøg i Danmark, blev han interviewet af Berlingske, og var gæst i Deadline på DR2. Belært af erfaringer med MSM valgt Tommy at optage kommunikationen, og det er artige sager der udstiller Berlingskes tendens (Hans Skovgaard Andersen), og værre – udstiller Deadlines framing af Trykkefrihedsselskabet Aia Fog. Lige den sag er værd at dvæle lidt ved. Sagen kort. Deadline viser et klip med Tommy Robinson der for rullende kamera banker på hos ‘reporter for den britiske avis Independent’ Mike Stuchbery, og beder ham højlydt komme ud. Steen Nørskov nævner henkastet at der muligvis har været en foregående disput, og lader så Aia kommentere Robinsons ageren. Noget nær irrelevant for prisoverrækkelsen, men Nørskov har en fortid på P1, og kender metodikken: Højrefløj må ikke være ofre. “Han jagter også journalister, der beskæftiger sig kritisk med ham selv… Der opsøger han en reporter for den britiske avis The Independent, hjemme hos journalisten, som han altså påstår har forsøgt at opsøge ham på samme måde. Prøv lige at se her…” (Steen Nørskov til Aia Fog) Det kan godt være at Mike Stuchbery er på lønningslisten hos (venstreorienterede) Independent, men som man kan se på hans Twitter-profil, så er han en venstreradikal antifa-aktivist fra Tommys Luton, der i årevis har jagtet politiske modstandere online – herunder specifikt Tommy Robinson. Tommy bankede på hans dør den 4. marts 2019, og det startede bestemt ikke her. Dagen forinden troppede flere medlemmer fra ‘Resisting Hate’ op foran Tommy Robinsons bopæl (i selskab med journalister), og her taler Mike Stuchbery med en punker med et langt bagkatalog. Officielt er formålet at aflevere en stævning, men man forstår godt at Tommy Robinson ser det som et angreb på hans familie. Advokaten hyrer punkeren (der bl.a. går under tilnavnet ‘Insane Rat Bloke’) til at aflevere stævningen, og Mike Stuchbery er tilsyneladende med hele vejen. Den pågældende truer senere på dagen Robinsons familie i en video. Tommy selv fløj hjem fra Finland nogenlunde samtidig. (Mike Stuchbery twitter et foto af ‘Dick Coughlan’ fra et advokatkontor, 3. marts 2019) For Mike Stuchbery er hetzen gratis, men for den tidligere EDL-leder er det blodig alvor. Familien måtte flytte efter episoden. “I’m gonna mince your kids, mate.” (“jeg vil hakke dine børn i småstykker.”, ‘Dick Coughlan’) (‘Brother Neuro’ aka ‘@DickCoughlan’ truer Tommy Robinson, 3. marts 2019; Foto: Youtube) (Mike Stuchbery taler med ‘Brother Neuro’ foran Tommys bopæl, 3. marts 2019; Collage: Twitter) Bottom line: Tommy Robinson konfronterer en politisk modstander, der var med til at smadre hans families i forvejen udsatte hverdag. Sproget er ikke pænt, men det er vel heller ikke et krav, når vi taler om en aktivist der åbent bifalder vold. En aktivist der med stor ihærdighed kæmper for at gøre Tommy Robinsons liv uuholdligt. I Tommys video er Steen Nørskov ikke helt afklaret med, hvad han og DR egentligt ved om den foregående strid, men om de lyver bevidst eller bevidst vælger at se den anden vej, går i sidste ende ud på et. God journalistik stiller kritiske spørgsmål, men uden den fulde kontekst står man tilbage med en usand fortælling. DR vildledte. En oplagt sag for Presselogen, der i skrivende stund kører i baggrunden. Første historie omhandlede en mediehistorie om fjerkræ på et andeslagteri i Struer, hvad blev efterfulgt af en historie om noget Ghita Nørby har sagt om optagelserne til en Dirch Passer-film fra 1959. Kikkerten for det blinde øje. Uge efter uge. Mike Stuchbery på Twitter. Opdate. Jeg har tilføjet screencap, der dokumenterer at Mike Stuchbery var med ‘Dick Coughlan’ på advokatkontoret, hvad styrker Tommy Robinsons udlægning: At der var et decideret samarbejde mellem Stuchbery og den truende punker. Opdate II: For god ordens skyld. Der dukker løbende nye detaljer frem, som ikke ændrer ved det overordnede i artiklen, men dog gør mit bud på den eksakte kronologi mindre sikker. En del af materialet man kunne bruge til at rekonstruere forløbet er slettet af ‘Resisting Hate’, Twitter, Facebook eller Youtube, og det ville tage mig et par dage at lave en fuld gennemgang. Den tid har jeg desværre ikke. The URI to TrackBack this entry is: http://www.uriasposten.net/archives/107669/trackback RSS feed for comments on this post. Denne weblog er læst af siden 22. juni 2003.



